Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1237

4. bekezdésének b) pontjában és a 66.1 szabály e) pontjában foglaltak figyelembevételével — a nemzetközi elõvizsgálatot az egész bejelentésre vonatkozóan kell elvégeznie, azonban írásbeli véleményeiben és a nemzetközi elõvizsgálati jelentésben utalnia kell arra, hogy a találmány egysége követelményének megítélése szerint nem tettek eleget, és ezt meg kell indokolnia. 68.2 Felhívás korlátozásra vagy fizetésre Ha a nemzetközi elõvizsgálati szerv megállapítja, hogy nem tettek eleget a találmány egysége követelményének, és felhívja a bejelentõt, hogy — választása szerint — korlátozza az igénypontokat, vagy fizesse meg a pótilletéket, meg kell jelölnie a korlátozás legalább egy olyan módját, amely véleménye szerint eleget tenne az irányadó követelménynek, valamint meg kell jelölnie a pótilleték összegét és azokat az indokokat, amelyek alapján megállapítja, hogy a találmány egysége követelményének nem tettek eleget. A nemzetközi elõvizsgálati szerv az adott körülményekhez képest határidõt állapít meg a felhívás teljesítésére, amely egy hónapnál nem lehet rövidebb és két hónapnál nem lehet hosszabb a felhívás napjától számítva. 68.3 Pótilleték

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes